บรรยากาศยังกะขายอาหารยุโรป แต่ภายในให้ความรุสึกอบอุ่น ร้านชื่อเล็กแต่ไม่เล็ก

เป็นติ๋มซำที่แต่ละเมนูตกแต่งแบบ ฟิวชั่น ครีเอทีฟมากๆ ยกนิ้วให้ ออกแนว จีน ฮ่องกงค่ะ ทั้งรสชาติ น้ำจิ้ม ก็เป็นรสของทาง ฮ่องกง จีนๆทั้งหมด 

ระหว่างทานเจ้าของร้านออกมาพอดี เลยได้คุย เป็นคนต่างชาติค่ะ ผ่านมาทั้งสิงคโป ฮ่องกง ปักกิ่ง เซี่ยงไฮ้ ในดิสนี่แลนก็เคยทำมาก่อน แต่มีภรรยาเป็นคนไทย หลังจากย้ายมาหลายที่ จึงขอกลับมาเมืองไทยค่ะ วัตถุดิบเกือบทั้งหมดสั่งมาจากทางฮ่องกง และเชฟบางส่วนก็นำเข้าเช่นกันค่ะ

บอกได้เลยว่า กินติ๋มซำที่นี่ ยังกะไปกินเองที่แผ่นดินใหญ่ จะมีน้ำซอสที่ให้รสชาติฮ่องกงบ้าง

*น้ำจิ้มมีหลายชนิด กินงงๆ ลองถามพนักงานได้ค่ะ

เสี่ยวหลงเปา เมนูนี้คล้ายๆขนมจีบแต่กัดเข้าไปแล้ว น้ำซุปที่ถูกห่อในแป้ง ทะลัก หอมกรุ่น พร้อมเนื้อหมู เห็ดและส่วนผสมที่ลงตัว

อะลิตเติ่ลเชินเจียนเปา คล้ายๆซาลาเปาหมูทอด งานขาว เมนูซิคเนเจอเมนูแรกที่ร้านแนะนำ มันหอมมาก กัดคำแรก กลิ่นหอมงาคั่วมาเต็มๆ หอมมาก ซาลาเปาแป้งไม่ได้นิ่มแบบบ้านเรา ไส้หมูสับ 

คุโรบุตะหมูเห็ด ตอนมาเสริฟยังงงๆ ว่าคืออะไร มันสวยมาก มีเม็ดมะม่วงหิมะพานแปะอยู่ด้านบน กัดผ่านชั้นแป้ง เบาๆกรอบๆ เจอเผือกนึ่ง (ไม่หวานนะคะ เป็นรสชาติเผือกแท้ๆไม่ใส่น้ำตาลเพิ่ม) พร้อมหมูคุโรบุตะ เห็ด ต้นหอม ปรุง ผสม ไม่ซ้ำใครจริงๆ

**ก๋วยเตี๋ยวหลอด อันนี้กินแล้วติดใจมาก อร่อย รสชาติเหมือนที่ฮ่องกงเลยค่ะ

ขนมจีบกุ้ง อันนี้แป้งแข็งเนื้อในไม่นุ่ม รสสัมผัสเหมือนตอนกินที่จีน เลยไม่ชอบค่ะ

กุ้งพันเส้นๆแกงกะหรี่ เมนูนี้ กุ้งตัวใหญ่แต่เส้นที่ผัดกับแกงกะหรี่แฉะไป

**ข้าวเหนียวไก่ห่อใบบัว หอมใบบัวมาก ข้าวเหนียวนึ่งร้อนๆ มีไก่เป็นชิ้นๆ รสชาติกลมกล่อมมาก 

หมี่ผัดเป็ดอะไรสักอย่าง  จืดไป เส้นแห้งไป 

**น้ำแอปเปิ้ลคั้นแบบ สกัดเย็น อันนี้ต้องสั่งเลยค่ะ สดชื่นมาก คือดีงาม 

น้ำจับเลี้ยง จิ๊บคำแรก รู้เลยว่าทางร้านต้มเอง ไม่ได้เอาซองๆมาชงหรือเน้นหวานๆ แต่เป็นจับเลี้ยงแท้ๆมาต้มเอง รสชาติเหมือนกินทึ่ฮ่องกงเลย ดื่มแล้วแก้กระหายมาก

ชาเก๊กฮวยร้อน มาเป็นกา แจกจ่ายได้ทั้งโต๊ะ เป็นชาเก๊กฮวยแบบที่คนจีนเค้ากินกันแท้ๆ รสชาติอ่อนๆ หอมกลิ่นเก๊กฮวย